Claes Lagergren

Claes Eric Philip Frans Joseph Leo Lagergren (født 20. oktober 1853 på Hammars gård i Askers socken i Sverige, død 13. februar 1930 i Roma) var en svensk godseier, pavelig kammerherre under pave Leo XIII, pave Pius X, pave Benedikt XV og pave Pius XI, og marki.

Liv og virke
Han konverterte til katolisismen i 1880 og tjenestegjorde som pavelig kabinettskammerherre. I 1889 ble han tildelt tittelen marki i arvelig utvidet primogenitur. Han kjøpte godset Tyresö med Tyresö slott i 1892, som han fikk bygget om av arkitekten Isak Gustaf Clason med nyskapt 1600-tallspreg i en nasjonalromantisk ånd. Deler av godset, Brevik, Tyresö, ble bygget ut som villaområde for velstående stockholmere. 

Etter hans død donerte enken i hans andre ekteskap, Mary Moore, slottet og slottsområdet til Nordiska museet, mens resten av godset ble oppdelt og frasolgt til bebyggelse.

Han var to ganger gift med amerikanske kvinner som begge var arvinger til betydelige formuer, første gang med Caroline Alice Maria Beatrice Claudia Russell (1854–1919Sveriges Dödbok 1901–2009, DVD-ROM, Version 5.00, Sveriges Släktforskarförbund (2010).) den 6. mai 1891 i Roma. Paret fikk tre sønner; Claes Leo Lagergren (1892–1961), marki, pavelig kabinettskammerherre, Johan Lagergren (1898–1975), greve, pavelig kabinettskammarherre, og Carl Lagergren (1899–1931), greve, løytnant. 

De yngre sønnene Johan og Carl fikk gjennom adelsbrev den 3. juni 1904 begge tittelen greve i vanlig primogenitur. I Sverige er slekten med i Ointroducerad adels förening, der marki- og greveslekten (etterkommere etter Johan) regnes som separate slekter.Rothstein, Niclas von (2010). Ointroducerad Adel 2010. Kalender över Ointroducerad adels förening. Vol. 22. Stockholm: Ointroducerad Adels Förening/Almqvist & Wiksell. ISBN 9789163350382

Dekorasjoner (utvalg)

 Ridder av Vasaordenen
 Kommandør av Sankt Gregor den stores orden 1. klasse
 Ridder av Piusordenen
 Medaljen Pro Ecclesia et Pontifice
 Ridder av Ridderordenen av den hellige grav i Jerusalem

Utgivelser
 Lagergren, C, Mitt livs Minnen, 1-9 (memoarer frem til 1888), 1922-1930.
 Lagergren, C, Kronor av guld och törne, 1923.
 Lagergren, C, En vinter på Nilen, 1888.
 Lagergren, C, Mot resans slut (Efterlämnade dagboksanteckningar 1888-1906) del 1, 1940.
 Lagergren, C, Mot resans slut (Efterlämnade dagboksanteckningar 1907-1930) del 2, 1953.

Referanser

Kategori:Svenske godseiere
Kategori:Den katolske kirke i Sverige
Kategori:Personer fra Örebro kommun